
ДОКЛАДНА ЗАПИСКА

ОТ ДИМИТЪР НИКОЛОВ
КМЕТ НА ОБЩИНА БУРГАС

Относно: Продажба на общинско жилище, находящо се в гр. Бургас,          ж.р. Меден Рудник, блок № 80(480), вход 3 (В), етаж 6, апартамент № 55-среден, на наемател, настанен по административен ред.

УВАЖАЕМИ  ОБЩИНСКИ СЪВЕТНИЦИ,

В Община Бургас е постъпило писмо с вх.№53-00-268/28.06.2022г. от ОП „Общински имоти“ с искане от С. А. К. за закупуване на общинско жилище, находящо се в гр. Бургас, ж.р. Меден Рудник, блок № 80(480), вход 3(В), етаж 6, ап. 55 - среден, със застроена площ 45,29 кв.м, ведно с 0,684 % ид. части от общите части на сградата (5,80 кв.м) и право на строеж върху общинска земя, с прилежащо избено помещение № 55 с площ 2,64 кв.м, в което е настанена по административен ред със семейството си, съгласно Заповед №3587/21.12.2013г. на Зам. - Кмет на Община Бургас, пренастанена с последваща моя Заповед №594/12.03.2019г.
Жилището се намира в осеметажен едропанелен жилищен блок, построен през 1984г. и се състои от дневна, кухня и баня с тоалетна, подробно описано в Акт № 10032/29.09.2022г. за частна общинска собственост. Същото е отразено с идентификатор 07079.653.522.3.16 в одобрените Кадастрална карта и Кадастрални регистри (КККР) на                   гр. Бургас, при съседни самостоятелни обекти в сградата: на същия етаж – 07079.653.522.3.15 и 07079.653.522.3.17; под обекта – 07079.653.522.3.13, над обекта – 07079.653.522.3.19.
Съгласно цитираните заповеди, заявителят живее в общинското жилище, без прекъсване повече от 5 години, заплаща редовно наемната цена, изпълнява всички задължения, произтичащи от сключения договор за наем с Община Бургас, удостоверено със служебна бележка от ОП „Общински имоти“ и съгласно Протокол №6/20.05.2022г. (т.1) на комисия в състав, определен с Решение на Общински съвет - Бургас по т.4 от Протокол №2/19.11.2019г. и с моя Заповед №221/26.01.2021г., отговаря на условията за закупуване на общинското жилище.
Цитираният апартамент е включен в Раздел ІІ – „Продажба по реда на ЗОС, без търг или конкурс“, точка 1 – Продажба на общински апартаменти на наематели, настанени по административен ред (т.7) на годишната Програма за управление и разпореждане с общинската собственост на Община Бургас за 2023г., приета по т. 4 от дневния ред на проведеното на 28.02.2023г. заседание на Общински съвет – Бургас (Протокол № 49).
Пазарната оценка на описания имот, изготвена от оценител на имоти, член на КНОБ, съгласно изискванията на чл.41, ал.2, във връзка с чл.22, ал.3 от ЗОС, е определена в размер на 83 200 (осемдесет и три хиляди и двеста) лева.
Данъчната оценка на апартамента възлиза на 24 807,90 лева (двадесет и четири хиляди осемстотин и седем лева и деветдесет стотинки).
Предвид изложеното и на основание правомощията ми по чл. 64,        ал. 1 от Правилника за организацията и дейността на общинския съвет и взаимодействието му с общинската администрация на Община Бургас, приет от Общински съвет - Бургас, предлагам, на основание чл.21, ал.1, т.8 от Закона за местното самоуправление и местната администрация, чл.47, ал.1, т.3 и ал.2 от Закона за общинската собственост, чл.40 от Наредбата за условията и реда за установяване на жилищните нужди на граждани, настаняване под наем и продажба на общински жилища, и като взех предвид решение от 24.06.2022г. на комисията по чл.8, ал.1 от цитираната наредба, в състав, определен с Решение на Общински съвет-Бургас по т.4 от Протокол №2/19.11.2019г. и с моя Заповед №221/26.01.2021г., което подкрепям изцяло, Общински съвет - Бургас да вземе следните

Р  Е  Ш  Е  Н  И  Я:

1. Променя предназначението на общинско жилище, актувано с Акт №10032/29.09.2022г. за частна общинска собственост, находящо се в                гр. Бургас, ж.р. Меден Рудник, блок № 80(480), вход В(3), етаж 6, апартамент № 55-среден, от „жилище за настаняване под наем на граждани с установени жилищни нужди“ в „жилище за продажба“.
2. Да се продаде на С. А. К. общинско жилище, находящо се в гр. Бургас, ж.р. Меден Рудник, блок № 80(480), вход В(3), етаж 6, апартамент № 55-среден, със застроена площ 45,29 кв.м, ведно с 0,684 % ид. части от общите части на сградата (5,80 кв.м) и право на строеж върху общинска земя, с прилежащо избено помещение № 55 с площ 2,64 кв.м, с идентификатор 07079.653.522.3.16 в одобрените Кадастрална карта и Кадастрални регистри (КККР) на гр. Бургас, при съседни самостоятелни обекти в сградата: на същия етаж – 07079.653.522.3.15 и 07079.653.522.3.17; под обекта – 07079.653.522.3.13, над обекта – 07079.653.522.3.19, за сумата от 83 200 (осемдесет и три хиляди и двеста) лева.
Приложение: Писмо с вх. №53-00-268/28.06.2022г. с приложено искане; Заповед №3587/21.12.2013г.; Заповед №594/12.03.2019г.; Удостоверение за данъчна оценка; Пазарна оценка на оценител на имоти, член на КНОБ; Протокол №6/20.05.2022г. на комисията по чл.8 от Наредбата по чл.45а от ЗОС; Акт №10032/29.09.2022г.; Схема №15-846494-28.07.2022г. от СГКК – гр. Бургас; Служебна бележка с №08-00-50/1/11.02.2022г. от Директора на ОП „Общински имоти“ – Бургас.

